NaiveNeuron/SloPal huggingface dataset:
T. Galbavý, poslanec: (2008-11-05):
Pána poslanca Jarjabka obídem, aby sme neporušili tradíciu pri tomto bode. Pani poslankyňa Vášáryová, samozrejme, ja som si toho plne vedomý, že peniaze, či to už bude 500 mil. alebo 600 mil. korún v Audiovizuálnom fonde, nebudú zárukou toho, že na Slovensku sa budú točiť kvalitné, dobré filmy. Isteže, bude to závisieť od dramaturgov, dobrých režisérov, hercov, ale to sú už faktory, ktoré my nemôžeme ovplyvniť. My sme politici, pripravili sme legislatívu, ktorá je dobrým predpokladom na točenie alebo na tvorbu, slovenskú pôvodnú tvorbu. Pani poslankyňa Biró, áno, ďakujem, zbrane na takúto tému by sa nemali vyťahovať, tak ako to robí pán poslanec Jarjabek. Mrzí ma to, ale je to tak, Dušan. Ďakujem pekne. To je z mojej strany všetko.
Petrák, Ľubomír, poslanec NR SR (2015-06-30):
Ako ďalší v rozprave vystúpil pán poslanec Poliačik, ktorý podal dva pozmeňujúce návrhy a žiadal o nich samostatne hlasovať. Najskôr budeme hlasovať o prvom pozmeňujúcom návrhu pána poslanca Poliačika. Pán predseda, dajte o tomto návrhu hlasovať.
J. Vaľová, poslankyňa: (2009-10-21):
Predseda Národnej rady Slovenskej republiky rozhodnutím č. 1279 z 2. októbra 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Z dôvodovej správy vyplýva dôvod predloženia vládneho návrhu zákona do legislatívneho procesu Národnej rady Slovenskej republiky. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 30 dní a gestorský výbor v termíne do 31 dní od rozhodnutia prerokovať návrh v druhom čítaní. Pán predsedajúci, ďakujem, skončila som svoju spravodajskú informáciu. Prosím, otvorte k tomuto návrhu rozpravu.
Drábiková, Lucia, poslankyňa NR SR (2022-11-08):
Vážené kolegyne, vážení kolegovia, tiež len tak v stručnosti chcem poďakovať Janke Žitňanskej. Chcem poďakovať aj za ústretovosť pracovníkom ministerstva práce, sociálnych vecí a rodiny, takisto ministerstva financií aj ostatným kolegom. Som presvedčená, že je to aspoň krok naozaj pre tisícky ľudí, ktorí sa obetujú, starajú sa o svojich príbuzných doma, a odstraňujeme naozaj tú diskrimináciu, tú nespravodlivosť. A ja si myslím, že je naozaj dobré, ak nastavíme také podmienky, aby ľudia mohli doopatrovávať svojich blízkych v prostredí domova, ktoré je pre tých ľudí naozaj také najhumánnejšie, najprirodzenejšie. Utužuje to aj rodinné vzťahy. Na neposlednom mieste to šetrí verejné financie a myslím si, že naozaj toto je dobrý krok dobrým smerom, podobne ako aj tie predošlé zákony, a som veľmi rada, že som mohla spolupredkladať a že som ich mohla aj spravodajcovať, a som presvedčená teda, že tieto návrhy získajú podporu celej snemovne. Ďakujem.
Malatinský, Tomáš, minister hospodárstva SR (2012-10-16):
Ďakujem pekne. Vážená pani predsedajúca, vážené poslankyne, vážení poslanci, cieľom vládneho návrhu zákona o Národnom jadrovom fonde je zosúladiť národnú legislatívu s požiadavkami Generálneho riaditeľstva pre hospodársku súťaž Európskej komisie, ktoré uviedlo vo svojom stanovisku k notifikácii nariadenia vlády z dôvodu možnej štátnej pomoci pri riešení historického dlhu záverečnej časti jadrovej energetiky. Predložený návrh zákona reaguje na toto stanovisko a ministerstvo hospodárstva navrhuje riešiť problematiku získavania finančných zdrojov na krytie historického dlhu nasledovne: Ministerstvo hospodárstva SR navrhuje doteraz vyberaný odvod zo spotreby elektriny na základe nariadenia vlády Slovenskej republiky č. 426/2010 Z. z. na účet Národného jadrového fondu odvádzať priamo do štátneho rozpočtu, rozpočtu kapitoly ministerstva hospodárstva, ktoré tieto finančné prostriedky následne, a to mesačne, prevedie na účet Národného jadrového fondu. V prípade, že dovoz elektriny bude vyšší, ako je vývoz z územia Slovenskej republiky, budú takto prevádzané finančné prostriedky znížené o súčin efektívnej sadzby odvodu a rozdielu hodnôt sumárne dovezenej elektriny a sumárne vyvezenej elektriny z územia Slovenskej republiky. Tento rozdiel zostane v štátnom rozpočte. Zo sumy vybratej na účet Národného jadrového fondu za roky 2011 a 2012 bude odpočítaná suma, ktorá tvorí súčin efektívnej sadzby odvodu a rozdielu hodnôt sumárne dovezenej elektriny a sumárne vyvezenej elektriny z územia Slovenskej republiky. Výška takto vypočítanej sumy sa následne v termíne do 31. marca 2013 prevedie z účtu Národného jadrového fondu do štátneho rozpočtu, rozpočtovej kapitoly ministerstva hospodárstva. Zostatok sumy zostáva na účte Národného jadrového fondu a bude použitý na krytie historického deficitu finančných prostriedkov záverečnej časti jadrovej energetiky. Predložený návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. Schválenie návrhu zákona nebude mať vplyv na zvýšenie ceny elektriny pre domácnosti a pre podnikateľov. Návrh zákona bude mať negatívny vplyv, negatívny aj pozitívny vplyv na rozpočet verejnej správy. Vážená pani predsedajúca, vážené poslankyne, vážení poslanci, dovoľujem si vás požiadať o podporu predloženého vládneho návrhu zákona. Ďakujem.
Pado, Martin, poslanec NR SR (2011-03-29):
Pán predsedajúci, dajte teraz hlasovať o prvom pozmeňujúcom návrhu pána poslanca Suju.
Ľ. Vážny, minister dopravy, pôšt a telekomunikácií SR: (2009-10-29):
Ide o medzinárodné zmluvy, ktoré som podpísal s výhradou ich ratifikácie dňa 12. augusta 2008 v Ženeve. Zmluvy nadobudnú platnosť dňa 1. januára 2010 a doplnia, resp. nahradia medzinárodné zmluvy ratifikované v roku 2005. Bolo to oznámené Ministerstvom zahraničných vecí Slovenskej republiky v oznámení č. 180/2006 Z. z. Ôsmy dodatkový protokol k Ústave Svetovej poštovej únie je medzinárodnou zmluvou v zmysle čl. 7 ods. 4 Ústavy Slovenskej republiky. Ide o medzinárodnú zmluvu, ktorou sa mení a dopĺňa Ústava Svetovej poštovej únie, z ktorej vzniká Slovenskej republike členstvo v medzinárodnej organizácii. Prvý dodatkový protokol ku Generálnemu poriadku Svetovej poštovej únie, Svetový poštový dohovor a Dohoda o poštových platobných službách obsahujú ustanovenia, ktoré priamo zakladajú práva a povinnosti fyzických alebo právnických osôb a sú prednostnými medzinárodnými zmluvami v zmysle čl. 7 ods. 5 Ústavy Slovenskej republiky. Predkladané zmluvy nezasahujú do vnútroštátneho legislatívneho rámca poštových služieb. Ide o medzinárodné zmluvy, ktoré upravujú poskytovanie poštových služieb v 191 členských štátoch Svetovej poštovej únie, ktoré tvoria jednotné poštové územie na vzájomnú výmenu poštových zásielok. Potreba ich prednosti vyplýva aj zo súvisiacich vnútroštátnych predpisov, ktorých ustanovenia sa nepoužijú, ak medzinárodná zmluva, ktorou je Slovenská republika viazaná a ktorá má prednosť pred zákonmi Slovenskej republiky, ustanovuje inak. Materiál nekladie nároky na štátny rozpočet, rozpočty obcí a vyšších územných celkov, nebude mať dopad na verejné financie, na obyvateľstvo, hospodárenie podnikateľskej sféry a iných právnických osôb ani na životné prostredie a na zamestnanosť. Vážená pani podpredsedníčka, vážené pani poslankyne, páni poslanci, žiadam vás o odporúčanie a váš súhlas s predloženými medzinárodnými zmluvami. Ďakujem za pozornosť, skončil som.
Hrušovský, Pavol, podpredseda NR SR (2011-07-11):
S faktickými poznámkami na vaše vystúpenie, pán poslanec, sa hlásia štyria páni poslanci, posledná pani poslankyňa Blahová. Pani poslankyňa Kiššová, nech sa páči.
Fronc, Martin, poslanec NR SR (2012-06-27):
Vážený pán predseda, kolegyne, kolegovia, dovoľte, aby som podľa § 73 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov vystúpil v prvom čítaní k návrhu poslankyne Národnej rady Slovenskej republiky Evy Horváthovej na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, to je tlač 71, ako určený spravodajca Výborom Národnej rady pre vzdelávanie, vedu, mládež a šport a aby som podal spravodajskú informáciu k tomuto návrhu zákona. Návrh zákona bol doručený poslancom Národnej rady v zákonnej lehote pred schôdzou Národnej rady. Predseda Národnej rady rozhodnutím č. 54 z 29. mája 2012 navrhol prideliť návrh zákona na jeho prerokovanie výborom a navrhol gestorský výbor, ako aj lehoty na jeho prerokovanie. Konštatujem, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na predkladanie a prerokovanie zákonov v Národnej rade. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) odporučí návrh zákona prerokovať v druhom čítaní. V prípade, ak sa Národná rada takto hlasovaním rozhodne, že prerokuje návrh zákona v druhom čítaní, v súlade s § 74 ods. 1 zákona o rokovacom poriadku Národnej rady a v súlade s návrhom predsedu Národnej rady odporúčam prideliť návrh zákona v druhom čítaní na prerokovanie: ústavnoprávnemu výboru a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor sa navrhujem na základe návrhu predsedu Národnej rady Výbor Národnej rady pre vzdelávanie, vedu, mládež a šport s tým, aby predmetné výbory prerokovali návrh zákona do 30 dní a aby bol návrh zákona v gestorskom výbore prerokovaný do 32 dní. Pán predseda, skončil som, prosím, otvorte rozpravu.
Valocký, Jozef, poslanec NR SR (2012-04-04):
Sľubujem. (Potlesk.)
P. Hrušovský, podpredseda NR SR: (2002-03-13):
Pán poslanec Andrassy, prosím, aby ste prestali telefonovať. Páni poslanci, prezentujme sa. Pani poslankyne, páni poslanci, ešte raz vás vyzývam, aby ste sa dostavili do rokovacej sály na hlasovanie. V prípade, že pri opakovanom hlasovaní nebude dostatočný počet poslancov, ktorý je potrebný na to, aby bola Národná rada uznášaniaschopná, preruším rokovanie Národnej rady Slovenskej republiky do zajtra do 9.00 hodiny. Prosím ešte raz pánov poslancov. Páni poslanci, prezentujme sa a hlasujme o návrhu vlády na vyslovenie súhlasu s prerokovávaním návrhu zákona o Súdnej rade v skrátenom legislatívnom konaní. Hlasujeme, páni poslanci! Hlasujeme, páni poslanci. Panie poslankyne, páni poslanci, prerušujem rokovanie 57. schôdze Národnej rady Slovenskej republiky do zajtra do 9.00 hodiny. Zajtra ráno budeme pokračovať prerokúvaním správy mandátového a imunitného výboru o zániku mandátu poslankyne Národnej rady Slovenskej republiky a o nastúpení náhradníka. Po druhé, bodom programu sľub poslanca Národnej rady Slovenskej republiky, po tretie návrhom na voľbu poslanca za člena výboru Národnej rady Slovenskej republiky do výboru a po štvrté, návrhom zmluvy medzi Slovenskou republikou a registrovanými cirkvami. Po prerokovaní týchto bodov programu budeme pokračovať hlasovaním o návrhu vlády na skrátené legislatívne konanie a prerokovávaním návrhu v prípade, že tento návrh Národná rada odsúhlasí, návrh zákona v prvom čítaní. Panie poslankyne, páni poslanci, prerušujem rokovanie 57. schôdze Národnej rady do zajtra do 9.00 hodiny. (Prerušenie rokovania o 18.22 hodine.)
Dostál, Ondrej, poslanec NR SR (2018-11-29):
Pán podpredseda vlády, ďakujem za prečítanie odpovede pána premiéra, ktorý však neodpovedal na to, na čo som sa ho pýtal, odpovedal na všeličo iné. Ja som sa nepýtal, čo je to obranná a bezpečnostná stratégia, ja som sa ho nepýtal, čo si myslí o tom, že opozícia predložila tieto dokumenty na rokovanie Národnej rady, ja som sa ho pýtal, prečo vláda viac ako rok po tom, čo sama schválila návrh obrannej stratégie a návrh vojenskej stratégie Slovenskej republiky, nepredložila tieto dokumenty na rokovanie Národnej rady Slovenskej republiky. Pokiaľ vláde na niečom naozaj záleží, tak je schopná zo dňa na deň napríklad navrhnúť kandidáta na uvoľnené miesto guvernéra Národnej banky. Pri závažných veciach, ako je obranná, bezpečnostná, vojenská stratégia, vláda viac ako rok; a uznáte, že je to veľmi neobvyklé, že keď vláda schváli nejaké uznesenie a má byť a má byť nejaký materiál predložený do parlamentu, tak na najbližšiu parlamentnú schôdzu sa obvykle materiály dostávajú. V tomto prípade to trvá viac ako rok. Povedali ste, že vláda vie, kde sú jej spojenci. Zdá sa však, že nie celá vládna koalícia to vie. Pán predseda parlamentu sa chodí fotiť s osobami zo sankčných zoznamov Európskej únie a v posledných dňoch sme boli svedkami toho, že Rusko opätovne sa dopustilo agresie voči Ukrajine a vláda, pokiaľ je mi známe, nezaujala k tejto veci žiadne zásadné stanovisko. Kladiem teda doplňujúcu otázku, či si, teda pokiaľ mi nechcete odpovedať na tú pôvodnú otázku, že prečo vláda doteraz nepredložila tie stratégie parlamentu, že či si myslíte, že bola dostatočná reakcia vlády na ruskú agresiu voči Ukrajine v posledných dňoch.
Laurenčík, Milan, podpredseda NR SR (2020-04-29):
Ďakujem. Pán podpredseda reagovať nechce. O slovo požiadal podpredseda Národnej rada pán Juraj Šeliga. Nech sa páči.
Zemanová, Anna, poslankyňa NR SR (2021-06-24):
Ďakujem pekne. Kolegovia, kolegyne, a nadväzujem na rozpravu, ktorú som mala v predchádzajúcom bode k zákonu o informáciách ku kvalite vôd, ktoré sa používajú na... následne na pitné účely. Problém, ktorý je ohrozenie tohto nášho bohatstva, sú práve environmentálne záťaže, to znamená, to sú záťaže, ktoré vznikli do roku 2007 po činnosti najmä bývalých štátnych podnikov a ktoré mnohé nemajú určeného oprávnenú, určenú oprávnenú osobu, ktorá by mala environmentálnu záťaž sanovať. Do toho ešte vchádzajú aj problémy s vlastníckym právom pozemkov, pretože mnohé tieto záťaže boli vybudované alebo vznikli na pozemku v minulosti, ktoré nebolo identifikované a v súčasnosti po registri obnovenej evidencie pozemkov vlastne majú niektoré aj svojich vlastníkov. Samozrejme, títo vlastníci nemajú záujem ani finančné prostriedky a v konečnom dôsledku ani dôvod tieto staré environmentálne záťaže, ktoré spôsobil v prevažnej miere štát, nejakým spôsobom sanovať. Mnohokrát je komplikované správne konanie ohľadom nielen určenia oprávnenej osoby, ale aj rozhodnutia o nariadení sanačných prác k environmentálnym záťažiam. Tu treba mať na pamäti to, že všeobecný záujem o kvalitu životného prostredia, o zdravie obyvateľov, ktorí sú mnohokrát zasiahnutí práve takouto, takýmito dopadmi environmentálnej záťaže, či je to už znečistením podzemných vôd, ale aj znečistením ovzdušia, ako napr. keď sme boli teraz na poslaneckom prieskume na východnom Slovensku v Nižnej Slanej, kde nielen cez podzemné vody sa dostáva znečistenie arzénom do podzemných vôd, ale aj zvýšenou mierou prašnosti na odkalisku sa dvíhajú obrovské púštne búrky prachu s arzénom, tak vlastne nie je možné kono... komunikácia s majiteľom pozemkov. V takýchto prípadoch je správne, ak štát bude mať nástroj, kde bude priorita zdravie občanov, kde bude priorita zdravé životné prostredie, resp. zastavenie znečisťovania životného prostredia, preto by som bola rada, aby naozaj tento návrh zákona, hoci sa javí ako veľmi náročný vo vzťahu k vlastníckym právam, aby bol schválený a prijatý. Ďakujem.
Blanár, Juraj, podpredseda NR SR (2023-01-24):
S faktickou poznámkou pán poslanec Faič.
Buček, Jozef, poslanec NR SR (2019-05-16):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Paška, Pavol, predseda NR SR (2013-05-29):
To je omyl. Vyhlasujem krátku prestávku do 17.25 hodiny a budeme potom pokračovať v rokovaní. (Krátka prestávka.) (Po prestávke.)
Blaha, Ľuboš, podpredseda NR SR (2024-06-11):
Ako ďalší sa do rozpravy prihlásil pán poslanec Jozef Pročko, nech sa páči.
Dostál, Ondrej, poslanec NR SR (2018-01-31):
Pán poslanec Uhrík, ale prezumpcia neviny neznamená, že ja si nemôžem myslieť, že povedzme vaši vedúci predstavitelia sú extrémisti a dopúšťajú sa trestnej činnosti a že to nemôžem aj verejne hovoriť, ja môžem mať na to svoj, svoj názor, ale v právnom štáte vinu konštatuje iba, iba súd, a teda štátne orgány sú povinné pristupovať k osobám, ktoré neboli odsúdené ako, ako k nevinným, tak neviem, či, či niekto držal vašich predstaviteľov zavretých 24 hodín v cele, kde nemali prístup k vode a nemohli ísť na toaletu, lebo toto je to, o čom, o čom hovoríme aj v našom pozmeňujúcom návrhu.
A. Belousovová, podpredsedníčka NR SR: (2009-04-22):
Otváram všeobecnú rozpravu. Do rozpravy som dostala jedinú písomnú prihlášku. Písomne sa prihlásil pán poslanec Ivančo, ktorému teraz dávam slovo. Nech sa páči, pán poslanec.
B. Bugár, podpredseda NR SR: (2005-09-21):
Otváram všeobecnú rozpravu a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať vládnym návrhom zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1277). Dávam slovo znovu pánovi podpredsedovi vlády a ministrovi financií Ivanovi Miklošovi, aby uviedol vládny návrh zákona. Nech sa páči.
Hrušovský, Pavol, podpredseda NR SR (2011-09-08):
Panie poslankyne, páni poslanci, päťminútová prestávka. (Päťminútová prestávka.) (Po prestávke.)
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 128, za 73, proti 20, zdržalo sa 29, nehlasovali 6. Konštatujem, že sme navrhované uznesenie schválili. Pristúpime k hlasovaniu v prvom čítaní o návrhu výboru pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1818). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Ježíkovi, aby uviedol hlasovanie. (Hlasovanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1818.)
Figeľ, Ján, podpredseda NR SR (2014-06-05):
Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Halúzovi. Nech sa páči.
Bublavý, Dušan, poslanec NR SR (2017-02-07):
Ďakujem za slovo. Pán kolega Budaj, keďže som bol vyzvaný, tak sa ešte raz zapojím do debaty. Ako som na začiatku povedal, nie som žiadny zástanca gastrofiriem, ale keď zavádzate a klamete, tak musím zareagovať, lebo nás obviňujete kolom dokola. Keď tu počúvam 20 minút, že za gastrolístky si musíte kúpiť len stravu, hotovú stravu, obed a nedá sa a tak ďalej a tak ďalej a pritom by ste si navarili sami lepšie, lacnejšie, tak musím povedať, že to nie je pravda. Lebo ten pán kolega Heger, ozaj nemal pravdu, lebo sám seba zavádzal. A ste mu všetci zatlieskali a ako to veľmi pekne a dobre povedal, podporili ste ho. Čiže... (Prerušenie vystúpenia predsedajúcou.)
Paška, Pavol, predseda NR SR (2014-03-25):
Ďakujem pekne. Otváram rozpravu. Nemám písomnú prihlášku. Dávam možnosť prihlásiť sa ústne. Končím možnosť sa prihlásiť sa ústne. Pán poslanec Hlina.
Goga, Pavol, poslanec NR SR (2014-01-30):
Zápisnica o výsledku tajného hlasovania o návrhu na voľbu na člena Správnej rady Tlačovej agentúry Slovenskej republiky v oblasti ekonómie, ktoré sa konalo 30. januára 2014. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti ekonómie bolo vydaných a poslanci si osobne prevzali 91 hlasovacích lístkov, teda na voľbe bolo prítomných 91 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti ekonómie všetci poslanci odovzdali hlasovacie lístky. Z 91 odovzdaných hlasovacích lístkov boli 2 neplatné. Z 89 platných hlasovacích lístkov overovatelia zistili, že o návrhu na voľbu Vladimíra Masára za člena Správnej rady Tlačovej agentúry Slovenskej republiky v oblasti ekonómie hlasovalo za 80 poslancov, proti 2 poslanci, 7 poslanci sa zdržali hlasovania. Na schválenie návrhu na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných hlasov poslancov Národnej rady Slovenskej republiky. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti ekonómie zvolený Vladimír Masár. Overovatelia ma zároveň poverili oznámiť výsledok hlasovania Národnej rade Slovenskej republiky.
Figeľ, Ján, podpredseda NR SR (2014-10-17):
Ďakujem pekne. Na vystúpenie pán poslanca Chrena sú dve faktické poznámky. Nech sa páči, Helena Mezenská.
Novotný, Viliam, poslanec NR SR (2014-11-08):
Ja tu určite do tej tretej ráno vydržím, dal som si už aj Horalku, aj Fidorku, takže ja už som posilnený, ale teraz poďme k veci. Pán minister Kažimír, mám tri poznámky. Prvá poznámka je k registračným pokladniciam. Ospravedlňujem sa za tých 70 mil., tak som to nejako vyčítal v tej dôvodovej správe. Ale keď ste teraz hovorili, že nejakých 200 mil. sa nejako tak stráca z tej evidencie, tak 20 % z 200 mil. je 40 mil., keď dobre počítam, to by som mal zvládnuť, takže niekde tam sa budeme pohybovať. Aby ste mi rozumeli, ja nemám problém s tým, že budú tie registračné pokladnice, aj keď sa na mňa všetci doktori už hnevajú za to, lebo naozaj tie pokladničné bločky sa nejako zle evidujú. Ja som to aj povedal vo svojej reči. Problém je filozofický ani nie tak váš, ako pána premiéra, viete, bezplatné zdravotníctvo. Zrušil dvadsať- a päťdesiatkorunáčky, aby ľudia v hotovosti u lekára nič neplatili za Fica. A registračné pokladnice, ako to povedal Janco, šéf jedného z lekárskych združení, to už nie je obchod so zdravím, to je hypermarket so zdravím, čo zavádzate, normálne ako v Tescu, viete. Druhá moja poznámka. No ale buďme korektní trošku. Vláde Ivety Radičovej sa zhoršil rating, presne za jej vlády. A nebolo to náhodou preto, lebo v roku 2010 sme prebrali krajinu so schodkom. Koľkože to bolo? To bolo 6,8 alebo až 8 % podľa niektorých z HDP? (Reakcia z pléna.) To bola prvá Ficova vláda, vy ste tam neboli minister financií, ale buďme trošku korektní, museli sme konsolidovať tú krajinu, tak sme ju zdedili. A tretia moja poznámka. Viete, hovorili ste veľa o pánovi Ščurkovi, o straníckom klientelizme. Mrzí nás tá kauza v SDKÚ – DS a vylúčili sme pána Ščurku z SDKÚ – DS. Čo urobíte vy s kauzou, ktorá sa stala v Žiline? Čo urobíte s tým, že pán premiér sa chváli, aké je dobré, keď sú z jednej štruktúry primátori a vláda, ktorá im odpúšťa dlhy? Čo urobíte vy so straníckym klientelizmom?
Laurenčík, Milan, podpredseda NR SR (2020-09-23):
Ďakujem. Zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť. Prihlásili sa dvaja páni poslanci. Aj poslanec Podmanický? Traja páni poslanci, uzatváram možnosť prihlásiť sa do rozpravy. Ešte predtým požiadal... (Reakcia navrhovateľa.) Nie? Môžu ísť po rade. Nech sa páči, pán poslanec Filip Kuffa.
Sárközy, Irén, poslankyňa NR SR (2019-09-12):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Vážený pán predsedajúci, prosím, otvorte všeobecnú rozpravu.
Viskupič, Marián, poslanec NR SR (2022-12-21):
Hlasovanie zajtra o jedenástej hodine ako posledné hlasovanie z celého bloku hlasovaní, čiže posledné hlasovanie bude rozpočet.
Žiak, Miroslav, poslanec NR SR (2021-05-03):
Vážená, vážený pán predsedajúci, kolegyne, kolegovia, viete, nežijeme v dokonalom svete a môžem povedať, že programové vyhlásenie vlády tiež nie je úplne dokonalé, ale je tým najlepším konsenzom štyroch strán, ktoré to myslia so Slovenskom jednoznačne najlepšie. No a, samozrejme, pre opozíciu a našich naci kolegov, keby sme do programového vyhlásenia vlády aj napísali, že milióny mŕtvych Židov je rozprávka a že my nie sme historici, aj tak by to bolo málo. Aj tiež pre poslanca bam Blahu by sme mohli trčať v programovom vyhlásení vlády z rektu Moskvy, no aj tak by to nestačilo. Stále by aj tak šírili nenávisť a zlo. Ja, samozrejme, chápem, že zlo a nenávisť sú najsilnejšie emócie, s ktorými, keď aj klamete, tak viete, bohužiaľ, presvedčiť kopu ľudí. To množstvo klamstiev by som ani nevedel narátať na prstoch všetkých mojich končatín. Medzi tie najabsurdnejšie môžeme považovať, že koronavírus je len nejaká chripôčka alebo že handry na ústach ničomu nepomáhajú. Ba nemali ste ani toľko odvahy priznať, že ste sa mýlili, aj keď zomrel jeden z vašich podporovateľov na samotný koronavírus. Ba dokonca, bohužiaľ, prišiel o život aj jeden z našich kolegov, poslanec. Osud a karma býva veruže neúprosná. Smutné je však, že aj vaši podporovatelia stále nevidia tieto lži, ktoré šírite. Môžem úprimne povedať, že vy nesiete na svojich ramenách najväčšiu mieru zodpovednosti za počty nakazených a mŕtvych či zdieľaním konšpirácií, alebo vyzývaním na nedodržiavaní opatrení, alebo vyzývaním na nenosenie rúšok. Majte aspoň toľko chochmesu a verejne sa ospravedlňte. Ďakujem veľmi pekne.
Zmajkovičová, Renáta, podpredsedníčka NR SR (2013-03-22):
Pán poslanec Fecko.
Horváthová, Eva, poslankyňa NR SR (2013-07-01):
Ďakujem pekne za slovo. S tým sa môžem stotožniť, čo práve povedal pán poslanec Uhliarik. Stáva sa to, býva to hlavne vtedy, keď tie výsledky od všeobecného lekára neprídu v prehľadnej forme, prídu nijaké vytrhnuté z kontextu. Napíše tam pár nejakých laboratórnych vyšetrení, nedá k tomu nejaké anamnestické údaje. Čiže stáva sa aj toto. Pán poslanec Mičovský, môžem s vami súhlasiť. Zdá sa mi to ako dobrý nápad v súčasnej situácii, ako motivačne pôsobiť na pacientov. Ten, ktorý ide, skonzultuje to u všeobecného lekára a ide na istotu k tomu špecialistovi, s najväčšou pravdepodobnosťou teda ide tam, kam patrí. Taký pacient by mal byť nejakým spôsobom motivovaný. A tu sa vrátim aj k pánovi poslancovi Sulíkovi, ktorý hovoril o tom, alebo niekto v pléne to tu povedal, že vlastne v niektorých krajinách v západnej Európe je obmedzené množstvo návštev špecialistu, lebo že tí pacienti, ktorí tam idú bez výmenných lístkov, že budú platiť priamo za starostlivosť u špecialistu. Obávam sa, že plné platby by tu neboli možné. Tam napríklad u takého imunoalergológa jedno vyšetrenie stojí od 500 do 1 000 eur, základné komplexné laboratórne vyšetrenie, to sú veľmi drahé záležitosti. Čiže nezaplatil by to ten pacient. Ale iste bez nejakej finančnej spoluúčasti, ja sa k tomu prikláňam, to nepôjde. A to čo ste, pán poslanec Mičovský, spomenuli o tom, presnom pomenovaní toho, kto na čo má nárok z poistenia, to je problém, ktorý tu vlastne roky je, že nie je zadefinované, čo to je základná zdravotná starostlivosť, ten pacient čo má dostať v tej všeobecnej ambulancii, čo má dostať u špecialistu, čo má preplatené, u neho čo je teda štandard a čo už by bolo nejakým spôsobom nadštandard. Čiže toto je jeden z tých kľúčových problémov, ktoré máme a ktorý nie je riešený. Určite keď sa toto zadefinuje, bude tá situácia ľahšia, absolútne sa stane bezpredmetným nejaká debata o výmenných lístkoch. A ďalšia vec je... Poviem to v ďalšej faktickej poznámke. Ďakujem.
Danko, Andrej, predseda NR SR (2019-01-31):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Uzatváram možnosť prihlásenia. Jeden prihlásený. Pán poslanec Fecko, nech sa páči.
Gibalová, Monika, poslankyňa NR SR (2010-10-14):
Ďakujem, pán predseda, za slovo. Pán Blanár, ja sa tomu veľmi divím, že vy teraz voláte po spolupráci. Keď sme prijímali tento zákon, upozorňovali sme vtedy v opozícii, že to nie je dobrý zákon. Dokonca mali sme tu aj také návrhy, aby sa stiahol z rokovania. A aj keď sme nepovažovali za dobrý starý zákon 195 s prílohou č. 14, ale sme si vo chvíli prijímania zákona povedali, že bolo by dobré, lepšie, keby fungoval tento, už dnes neplatný zákon, ako prijať zákon, ktorý mal a má tieto dôsledky. Keby vám záležalo na tom, tak by ste konali štyri roky a osobitne vy, pán poslanec Blanár, aj keď ste tu nesedeli tie štyri roky, ale ako župan, vy veľmi dobre viete, že práve Žilinský samosprávny kraj som napadla na prokuratúre v jednej veci obmedzenia práv a prokurátor mi dal za pravdu, žiaľ, poslanci námietku prokurátora zamietli na rokovaní v krajskom parlamente. Čiže prosím vás pekne, vy nás teraz nevyzývajte ku spolupráci. Buďte si istý, že veľmi zodpovedne budeme komunikovať a začali sme komunikovať aj so ZMOS-om, budeme hľadať riešenia ako nájsť finančné prostriedky na to, aby nemuseli skončiť nielen neverejní, ale aj verejní, lebo nikde nie je povedané, že nemusí skončiť aj verejný poskytovateľ, ak nebude spĺňať podmienky kvality a ďalších náležitostí tak, ako zákon ukladá, alebo ako sa v zákone upraví. Ďakujem.
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 134, za 103, proti 18, zdržalo sa 12, nehlasoval 1. Konštatujem, že sme schválili body zo spoločnej správy.
Bugár, Béla, podpredseda NR SR (2017-11-28):
(Hlasovanie.) Prítomných 137, za 92, zdržalo sa 45 poslancov. Návrh bol schválený. Pani poslankyňa, nech sa páči.
Gál, Gábor, minister spravodlivosti SR (2019-09-19):
Ďakujem pekne za doplňujúcu otázku. To nie je nový fenomén, akože my neovplyvníme to, že my ich môžme žiadať. Každý pozná zákon, za toto, bohužiaľ, sankcia nie je, ten zákon nie je dokonalý v tomto. Ministerstvá predkladajú do pripomienkového konania sami, čiže nie cez ministerstvo. A poviem vám tak, že ono by sa to cez nejakú, Slov-Lex by sa dalo nejako ošetriť, len hneď by to stálo dobrých pár stotisíc, čo povedal pred chvíľou pán poslanec Klus, že nejaký IP alebo niečo. Proste ja tiež žasnem nad tým, že takáto maličká zmena, koľko mesiacov trvá, kým sa vyhotoví, lebo všetko, čo je napojené cez NASES a neviem, čo všetko, a koľko to stojí. Aj keď to súťažíme, neviem ako, proste to sú radovo desiatky a stovky tisíc eur. V utorok máme Legislatívnu radu vlády, ja to zas otvorím, len hovorím, že ministerstvá sami predkladajú. To je, že ja takú páku, ako by som, že ide to cez nás, ale ide to na server. Ale určité, určité riešenie asi nájdeme. Ďakujem
Kočiš, Eduard, poslanec NR SR (2020-04-24):
Ďakujem pekne, pán predsedajúci. Pani kolegyňa Hatráková, naozaj si veľmi cením váš kultivovaný prejav a veľmi dobre napísaný prejav, ktorý mal aj hlavu, aj pätu. Čo sa týka programového vyhlásenia vlády v rámci sociálnych služieb a sociálnej politiky, je napísaný naozaj dobre, korektne a stručne a vecne. Vo veciach ochrany slabších, slabých, starých ľudí, ľudí s ťažkým zdravotným postihnutím alebo ľudí s kombinovaným typom postihnutia budete mať vždy moju podporu a dovolím si povedať, že aj podporu celého klubu Ľudovej strany Naše Slovensko. Podpora týchto občanov, ktorí sú častokrát omíňaní a dávaní na akýsi okraj spoločnosti, je veľmi dôležitá či už v rodine, v škole, v zariadeniach, kde sa chodia rehabilitovať alebo tráviť svoj čas. Veľmi ste dobre zabŕdli do problému na úradoch obvodných a hlavne odboru jedného zvláštneho, ktorý sa volá odbor sociálno-právnej ochrany detí a mládeže. Táto inštitúcia je podľa môjho názoru naozaj zlá, zbytočná a riadená 90 % od stola. Častokrát aj nekompetentnými ľuďmi, ktorí sa tam dostali len na základe politického trička alebo kamarátskeho vzťahu. Ich práca v teréne je skoro na bode mrazu a to by malo byť vlastne gro ich činností. Pracovať v teréne, riešiť problémy tam, kde sa riešiť majú, a odpovedať na otázky priamo, vecne a výstižne. Častokrát túto pozíciu však zastáva iba úradník, ktorý sedí v krásnych topánkach a v nablýskanom saku. Pevne vám budem držať palce a budem dúfať, že sa vám to podarí zmeniť aspoň trocha k lepšiemu, ako to bolo doteraz. Ďakujem pekne.
Fecko, Martin, poslanec NR SR (2015-10-02):
Ďakujem pekne aj pani kolegyni, že vystúpila a jedna z predkladateliek, že to podporila. Ďakujem pekne aj pánu spravodajcovi, že zaskočil, musím povedať otvorene za opozičného spravodajcu, takže ďakujem pekne, na revanš, pán kolega, (povedané so smiechom) keď bude potrebné a ešte raz by som chcel naprieč politickým spektrom vyzvať všetkých poslancov, samozrejme hlavne vládnej strany SMER, aby sme svedomie, ktoré by nám toto malo vyčítať, keď som tu bol v tejto rokovacej sále, v tom roku 2006 a hlasoval som, aby som to vyriešil a keď som tu dneska, tak to svedomie by malo byť konzistentné a malo by hovoriť áno, áno, musíme to poriešiť, lebo sme dlžní občanom Slovenskej republiky, že štát ich zaviedol a neurobil adekvátnu ochranu týchto ľudí, ktorí boli touto reklamou násilne prevalcovaní. Takže naprieč politickým spektrom by som vás poprosil o podporu tohto návrhu zákona. Ďakujem veľmi pekne.
Paška, Pavol, predseda NR SR (2012-09-19):
Hlasujeme. (Hlasovanie.) 142 prítomných, 121 bolo za, 8 proti, 13 sa zdržalo. Návrh uznesenia sme schválili. Ďakujem pekne, pán spravodajca. Dámy a páni, budeme pokračovať v rokovaní o návrhu pána ministra školstva. Chcem vám navrhnúť, aby vzhľadom na to, že je otvorená rozprava, sme nehlasovali zajtra o 11.00 hodine, ale až o 17.00 hodine. Je súhlas? (Súhlasná reakcia pléna.) Takže budeme zajtra hlasovať o prerokovaných bodoch, ak bude o čom, samozrejme, o 17.00 hodine. Ďakujem pekne. Takže budeme teraz pokračovať v rozprave. Dámy a páni, vyhlasujem prestávku do 17.15 hodiny, aby všetci tí, ktorí nebudú sledovať pokračujúcu rozpravu, mohli opustiť sálu. (Prestávka.) (Po prestávke.)
Laurenčík, Milan, podpredseda NR SR (2022-06-17):
Ďakujeme pekne, vážená pani predsedníčka, prosím, aby ste zaujala miesto pre navrhovateľov. Tú vodičku si môžete zobrať k sebe. Ďakujem. Teraz poprosím predsedu výboru pre kultúru a médiá pána poslanca Kristiána Čekovského, aby informoval Národnú radu o výsledku prerokovania správy vo výbore. Nech sa páči, pán poslanec, máte slovo.
Hrnčiar, Andrej, podpredseda NR SR (2016-05-19):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Rajtár.
Kollár, Boris, predseda NR SR (2022-02-18):
S ďalšou faktickou poznámkou vystúpi pán poslanec Jarjabek, nech sa páči.
Aštaryová, Zuzana, poslankyňa NR SR (2011-12-01):
Schváliť.
B. Bugár, podpredseda NR SR: (2002-07-11):
Zajtra budeme pokračovať o 9.00 hodine. Takže dovidenia, stretneme sa zajtra tu v Národnej rade.
Obrimčáková, Bibiána, poslankyňa NR SR (2012-07-25):
V súlade s mojím odporúčaním prosím, pán predseda, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Šefčík, Marek, poslanec NR SR (2023-02-14):
Ďakujem pekne za slovo. Pán predseda, chcem vyjadriť poľutovanie a pohoršenie nad tým, že tu duch poslanca, ktorý si nikdy nesadne do poslaneckých lavíc ako opozičný poslanec... (Prerušenie vystúpenia predsedajúcim.)
Bugár, Béla, podpredseda NR SR (2019-10-28):
Pán poslanec Osuský, môžte reagovať.
Gibalová, Monika, poslankyňa NR SR (2015-04-16):
Ďakujem pekne. Vážení poslanci, poslankyne, kolegovia, kolegyne Pellegrini, Laššáková, Číž, Muňko, Gabániová, Duchoň, Kolesík, Kovačócy, Halúz, Blanár, Tomanová, Susko, Zmajkovičová, Lebocký, Želiezka, Mojš, Riapošová, Liška (reakcia z pléna) Lišková, Fitz (reakcia z pléna), Fitz, Puci, Šuca, Hambálek, Géci, Müllerová, Babič, Grečková, Náhlik, Mazúrová, Krajkovič, Goga, Matejička, Kučerová, Faič, Martinák, Nachtmannová, Košútová, Záhumenský, Petrák, Janíková, Holeva, Pavlovičová, Bublavý, Baška, Panáček, Petráš a Kondrót, ja na rozdiel od mojich kolegov predrečníkov konštatujem, že všetko zlé je na niečo dobré. A ja vám dokonca ďakujem. Ja verím, že od včerajšieho večera, ba mám istotu, že od včerajšieho večera nikoho ani len vo sne nenapadne zatúžiť po studenom Ficovom politickom objatí. (Potlesk.) Mňa včera večer okrem iných rečníkov zaujal pán Poliačik, keď veľmi zrozumiteľne vyjadril podstatu katarzie pána Širokého z poctivého eštebáka na poctivého financmajstra SMER-u. Včera večer ma napadlo jedno motto neapolskej mafie: „Kto kradne málo, ide do väzenia. Kto kradne veľa, robí kariéru.“ A rovnako ma oslovili aj fotografie, na ktoré sa dívam tak trošku zvrchu, ktoré pripravili kolegovia z prvej lavice a najviac ma oslovila táto. (Rečníčka zodvihla tabuľku s fotografiou smerom k plénu.) Prosím, dekódujte obsah tejto fotografie a ten, kto ju robil, ani nevedel, čo činí. Pretože na tejto fotografii je jasné, kto je lídrom SMER-u. Ďakujem. (Potlesk.)
Hrnko, Anton, poslanec NR SR (2016-05-19):
Ďakujem, pán predsedajúci. Vážený pán poslanec Mihál, vôbec nepochybujem o úprimnosti vášho presvedčenia, čo ste hovorili. Je to najlepšie, čo viete ponúknuť. Len má to jednu chybu. Ideové východiská, z ktorých vychádzate, kde sa uplatnili, síce zlepšujú podnikateľské prostredie, ale rapídne zhoršujú podmienky na život, ekonomika nie je samoúčelná ani fungovanie ekonomiky nie je samoúčelné a musí jednoducho byť v rovnováhe zlepšovanie podnikateľského prostredia so zlepšovaním života jednoduchých ľudí, ktorí sú na ekonomickom živote štátu závislí. Tam kde sa vaša ideológia, vaše návrhy presadili, tam sa na jednej strane zužuje, zužuje skupina obrovských bohatých ľudí, deštruuje sa to, čo je hlavným nositeľom stability štáty, stredná trieda a padajú títo ľudia do skupiny odkázaných alebo chudobných. Takže otázka pre nás je, aké to Slovensko si predstavujeme, či si ho predstavujeme ako Slovensko prosperujúce, kde sa naplní aj ten ústavný článok, že Slovensko je sociálne trhová ekonomika. To je v podstate báza, na ktorej by sme sa vedeli dohodnúť, keď bude to podnikateľské prostredie sa zlepšovať a zároveň sa budú zlepšovať aj podmienky života jednoduchých ľudí. Ďakujem.
Saloň, Marián, poslanec NR SR (2022-05-03):
Boris, ďakujem ti veľmi pekne za tvoje ako vždy vecné vystúpenie. Ja sa budem držať len tej jednej časti, ktorú si spomínal, a to bol zásah Národnej kriminálnej agentúry na Okresnom súde Bratislava III., kde predseda okresného súdu, citujem: „Zákonná sudkyňa v súlade s ustanovením § 89a ods. 2 Trestného poriadku odmietla policajtom vydať požadovaný spis spolu s utajovanou prílohou, nakoľko opačným postupom by porušila zákon. Napriek tomu policajti trvali na vydaní spisu a budovu súdu opustili až po opakovaných vysvetleniach, že vydanie spisu nie je možné.“ A to nie je všetko. „Službukonajúci sudca“, čiže prišli druhýkrát, po pracovnej dobe, kde bol len službukonajúci sudca a jeho si zavolali, aby došiel, službukonajúci sudca „pre prípravné konanie informoval okresného predsedu a službukonajúci sudca pre prípravné konanie sa dostavil do budovy súdu okolo 18.10 h, ktorého policajti žiadali o vydanie veci, a to vyššie uvedeného spisu, pričom mu uviedli, že majú príkaz na prehliadku nebytových priestorov a do budovy Okresného súdu Bratislava III. Zároveň uvádzali, že tento príkaz je podpísaný príslušným prokurátorom a majú ho pri sebe, ale zatiaľ chcú doručiť iba výzvu na vydanie veci vyšetrovacieho spisu v konkrétnej veci. Výzvu službukonajúci sudca prevzal s ústnym aj písomným vyjadrením, že k predmetnému spisu nevie nič uviesť, nakoľko sa netýka prípravného konania, ani jeho, ani oddelenia 46T, kde je zákonným sudcom.“ Citujem okresného predsedu súdu: „Z uvedeného je zrejmé, že príslušníci NAKA týmto konaním chceli neprípustne obísť skutočnosť, že vyšetrovací spis im nebol vydaný, a to postupom v súlade so zákonom zo strany zákonnej sudkyne, a preto oslovili iného sudcu, ktorý však nebol vôbec kompetentný na vydanie veci, čo príslušníci polície museli vedieť.“ Ďalej: „Vyhrážali sa mi, že buď im dám spis, alebo ma nepustia z miestnosti s trezorom von. Medzitým prišla sudkyňa, na ktorú taktiež vyvíjali rečový nátlak. Opätovne chcem uviesť, že príslušníci NAKA boli hrubí a násilní.“ Ja verím, že ministerka spravodlivosti k tomu zaujme tvrdé stanovisko a zastane sa... (Prerušenie vystúpenia časomerom.)
Grendel, Gábor, podpredseda NR SR (2020-06-09):
Pán poslanec Svrček.
Laššáková, Jana, podpredsedníčka NR SR (2014-10-30):
Pán poslanec Jarjabek.
Laššáková, Jana, podpredsedníčka NR SR (2013-05-28):
S reakciou pán poslanec Solymos. Nech sa páči.
P. Paška, predseda NR SR: (2007-09-24):
I. Šramko, guvernér Národnej banky Slovenska: Ďakujem pekne. Rast úrokových mier na začiatku roka spôsobil negatívnu výkonnosť dlhopisových fondov, podobne peňažné fondy dočasne stratili svoju výhodu oproti termínovaným vkladom. V sektore dôchodkového sporenia bol rok 2006 prvým rokom praktického fungovania nového dôchodkového systému, keďže k 30. 6. 2006 uplynul posledný termín na dobrovoľný vstup do druhého piliera dôchodkového zabezpečenia. K 31. 12. 2006 evidovali dôchodkové správcovské spoločnosti 1,54 mil. sporiteľov, objem aktív na ich dôchodkových účtoch dosiahol 28 mld. Sk. Do tretieho piliera bolo v troch doplnkových dôchodkových spoločnostiach a jednej netransformovanej doplnkovej dôchodkovej poisťovni zapojených 856-tisíc občanov, objem úspor v tomto pilieri dosiahol o 21,3 mld. Sk. Toľkoto z mojej strany. Ďakujem pekne za pozornosť.
Kosová, Ingrid, poslankyňa NR SR (2024-05-03):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona, tlač 249. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Účelom zákona je vytvorenie podmienok na včasnú prípravu detí so zdravotným znevýhodnením do školy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 7. júna 2024 a gestorský výbor do 10. júna 2024. Prosím, pán predsedajúci, otvorte všeobecnú rozpravu.
P. Frešo, poslanec: (2007-09-12):
Zaujala ma vaša poznámka, keď ste hovorili, že sa vám robí zle z týchto diskusií. Úprimne povedané, aj mne by bolo zle na vašom mieste, keby neprešiel týždeň a nepretriasal sa tu nejaký nechutný klientelistický škandál. Áno, robilo by sa mi zle a tiež by som sa možno snažil odpútať pozornosť, ale pochybujem, že by som išiel až na takú úroveň ako vy. A po tretie sa mi chce dodať, že to, že kto koho zastupuje v prípade DSS-iek, tak to si povieme zajtra, vás môžem ubezpečiť. Budete to presne počuť. Ďakujem.
P. Paška, predseda NR SR: (2010-03-09):
(Hlasovanie.) 126 prítomných, 79 za, 1 proti, 42 sa zdržalo, 4 nehlasovali. Návrh sme schválili.
Kollár, Boris, predseda NR SR (2020-10-20):
Na faktické poznámky bude reagovať pani Cigániková. Pani poslankyňa Cigániková, nech sa páči, máte slovo.
Číž, Miroslav, poslanec NR SR (2012-06-26):
Dobre. Vážené kolegyne, kolegovia, v zmysle návrhu teda budeme hlasovať o tom, či o návrhu výboru pre kultúru a média budeme hlasovať tajne.
Klus, Martin, podpredseda NR SR (2019-12-03):
Ďakujem. Chce sa vyjadriť spoločný spravodajca? Nie je tomu tak. Prerušujem rokovanie o tomto bode programu. V rokovaní, dumem, že už asi ani nemá zmysel pokračovať. Máme tu predsedu pre Úrad pre dohľad nad zdravotnou starostlivosťou pána Kohútika? Ani nie a takisto ani pána poslanca Zelníka tu nevidím. Vitajte, dobrý deň prajem. Akurát pozerám, že chýba nám spravodajca v tejto chvíli, takže zvažujem, že prerušíme rozpravu. Dáme si už teda prestávku až do 14.00 hod., nakoľko tu teda nie je spravodajca k dispozícii. Urobme to teda takto. Pán predseda, ospravedlňujem sa, urobíme to tak, že o 14.00 hod. budeme pokračovať, vystúpite...	Á, už tu máme aj spravodajcu. Tak minimálne môžme začať tento bod, ak ste teda, pán predseda, pripravený. Nech sa páči. Dobre, takže pokračujeme návrhom rozpočtu Úradu pre dohľad nad zdravotnou starostlivosťou na roky 2020 až 2022 . Návrh je uverejnený ako tlač 1743 a spoločná správa výborov ako tlač 1743a. Prosím zástupcu predsedu Úrad pre dohľad nad zdravotnou starostlivosťou pána Jána Kohútika, aby návrh uviedol, nech sa páči.
Blanár, Juraj, podpredseda NR SR (2022-11-08):
Prezentujme sa a hlasujme o pozmeňujúcom návrhu pána poslanca Kyselicu. (Hlasovanie). Prítomných 133 poslancov, za hlasovalo 91, proti boli 12, zdržali sa 29, 1 nehlasoval. Konštatujem, že tento pozmeňujúci návrh bol schválený. Nech sa páči, pani spravodajkyňa.
Blahová, Natália, poslankyňa NR SR (2017-04-07):
Pokúsim sa. Ja ďakujem. Pokúsim sa. „Mali sme mu hovoriť Tomčo. Sme sa v pravidlách museli naspamäť naučiť, aké má obľúbené jedlo, palacinky a praženicu s dvoma kúskami chleba. Nikto mi to neveril...“ (Výkriky v sále. Prerušenie vystúpenia predsedajúcim.)
Habánik, Jozef, poslanec NR SR (2024-02-13):
Ďakujem pekne za slovo. Fond na podporu umenia ako verejnoprávna inštitúcia hospodári s prostriedkami nás všetkých, a preto je mimoriadne dôležité, aby v tejto inštitúcii dochádzalo k dodržiavaniu zákona a aj zásad hospodárenia s finančnými prostriedkami, ktoré má Fond na podporu umenia zverené. Preto chcem povedať, že nestačí toto robiť len kontrolou, tá kontrola je vždy následná, a mimoriadne dôležité je predchádzať takémuto porušeniu zákona. Ja som sa prihlásil do rozpravy a uvediem v rozprave minimálne jeden príklad, konkrétny príklad obchádzania vlastných pravidiel a nedodržiavania zákona o Fonde na podporu umenia v prípade akademických knižníc, čo ma mrzí, že vlastne Fond na podporu umenia nedodržiava zákon, ktorý bol schválený v minulom volebnom období naprieč celým politickým spektrom, tá novela tu prešla výrazným počtom hlasov. A napriek tomu, že zákon platí, akademické knižnice verejných vysokých škôl, osobitne umeleckých verejných vysokých škôl sa nemôžu dostať k financovaniu, pretože boli z tohto financovania fondom vylúčené.